กระทรวงยุติธรรม เดินหน้าแก้ปัญหาหนี้สินประชาชน เปิดงานมหกรรมไกล่เกลี่ย จังหวัดลำปาง
ผู้ค้างชำระหนี้ภาคครัวเรือน ในพื้นที่จังหวัดลำปางและจังหวัดใกล้เคียง เข้ายื่นเรื่องต่อเจ้าหน้าที่สถาบันการเงิน ขอร่วมโครงการไกล่เกลี่ยข้อพิพาท ในงานมหกรรมไกล่เกลี่ยหนี้สินครัวเรือนฯ และยุติธรรมพบประชาชน ครั้งที่ 6กรมบังคับคดีและกรมคุ้มครองสิทธิและเสรีภาพ กระทรวงยุติธรรม ร่วมบูรณาการขับเคลื่อนนโยบายรัฐในการแก้ปัญหาหนี้ภาคครัวเรือน ลงพื้นที่จับมือ กยศ. กับ 5 สถาบันการเงิน เปิดบริการรับเรื่องเจรจาไกล่เกลี่ยข้อพิพาทจากผู้ค้างชำระหนี้ภาคครัวเรือน ในเขตพื้นที่จังหวัดลำปางและจังหวัดใกล้เคียง ตามโครงการ "มหกรรมไกล่เกลี่ยหนี้สินครัวเรือนและยุติธรรมพบประชาชน ครั้งที่ 6" ซึ่งได้มีการจัดงานมหกรรมขึ้น ณ ที่บริเวณอาคารเรียนและบริการวิชาการ  ห้องประชุมนารีอินทนนท์ มหาวิทยาลัยราชภัฏลำปาง ตำบลชมพู อำเภอเมืองลำปาง มีนายสมศักดิ์ เทพสุทิน รัฐมนตรีว่าการกระทรวงยุติธรรม ให้เกียรติเดินทางมาเป็นประธานพิธี เปิดโครงการมหกรรมไกล่เกลี่ยฯ ด้วยตนเอง พร้อมกับนำเจ้าหน้าที่ทั้งจากหน่วยงานภายใต้กระทรวงและจากหน่วยงานสถาบันการเงินที่ร่วมโครงการฯ ออกตั้งโต๊ะเปิดรับเรื่องเจรจากับลูกหนี้ที่มีคดีพิพาททั้งก่อนและหลังฟ้อง โดยมีประชาชนกลุ่มเป้าหมายในเขตพื้นที่ ทั้งในจังหวัดลำปาง จังหวัดแพร่ และจังหวัดพะเยา ให้ความสนในเข้าร่วมโครงการเจรจาไกล่เกลี้ยหนี้สินฯรัฐมนตรีว่าการกระทรวงยุติธรรม กล่าวว่า ตามที่รัฐบาลได้มีนโยบายประกาศให้ ปี 2565 เป็นปีแห่งการแก้หนี้ภาคครัวเรือน กระทรวงยุติธรรม จึงได้ขานรับนโยบายเดินหน้าจัดงานมหกรรมไกล่เกลี่ยหนี้สินภาคครัวเรือนขึ้น โดยหวังจะให้เกิดการปรับโครงสร้างหนี้ ช่วยเหลือประชาชนผู้กู้ยืมเงินจากสถาบันการเงินต่างๆ ทั้งจากกองทุนเงินให้กู้ยืมเพื่อการศึกษา (กยศ.) ผู้ค้างชำระหนี้เช่าซื้อรถยนต์ รถจักรยานยนต์ หนี้บัตรเครดิตและสินเชื่อส่วนบุคคลอื่นๆ ให้สามารถเข้าทำการไกล่เกลี่ยข้อพิพาทดังกล่าวได้ ไม่ต้องถูกฟ้องเป็นคดีต่อศาล การไกล่เกลี่ยนี้มีเป้าหมายสำคัญในการช่วยเหลือประชาชน ทั้งในเรื่องของการลดเบี้ยปรับ ลดอัตราดอกเบี้ย ปรับโครงสร้างหนี้ขยายระยะเวลาการผ่อนชำระ เพื่อลดปัญหาการฟ้องร้องและการถูกยึดทรัพย์สินขายทอดตลาด โดยพื้นที่จังหวัดลำปาง แพร่ และพะเยา มีประชาชนกลุ่มเป้าหมายที่เป็นลูกหนี้กับสถาบันการเงิน รวมจำนวนกว่า 5,300 ราย ,uมูลค่าหนี้รวม 980 ล้านบาทเศษ แบ่งเป็นลูกหนี้ก่อนฟ้องกว่า 3,246 ราย มูลค่าหนี้กว่า 311 ล้านบาทเศษ และเป็นลูกหนี้หลังฟ้องอีกกว่า 2,062 ราย มีมูลค่าหนี้กว่า 579 ล้านบาทเศษสำหรับในส่วนของจังหวัดลำปาง มีสถิติข้อมูลการไกล่เกลี่ยข้อพิพาท 3 ปี ย้อนหลัง พบว่าในปี 2563 จังหวัดลำปาง มีผู้ยื่นคำร้องขอเจรจาไกล่เกลี่ยข้อพิพาท 252 คดี เจรจาสำเร็จ  246 คดี และในปี 2564 มีผู้ยื่นคำร้องขอเจรจาไกล่เกลี่ยข้อพิพาท 126 คดี เจรจาสำเร็จ  125 คดี และปี 2565  ตั้งแต่ 1 ตุลาคม 2564 ถึง 31 มีนาคม 2565 มีผู้ยื่นคำร้องขอเจรจาไกล่เกลี่ยข้อพิพาท 97 คดี เจรจาสำเร็จ 97 คดี รวมระยะเวลา 3 ปี จังหวัดลำปาง มีผู้ยื่นคำร้องขอเจรจาไกล่เกลี่ยข้อพิพาท รวม 475 คดี เจรจาสำเร็จ 468 คดี คิดเป็นร้อยละ 98.5 โดยมีมูลค่าหนี้ทั้งหมดรวมกว่า 246 ล้านบาทเศษ